कांद्यावर असलेले काळे डाग आरोग्यासाठी घातक

मुंबई : स्वयंपाक घरात कामय मोठ्या प्रमाणात असणारा पदार्थ म्हणजे कांदे… कांदे जेवणाच्या प्रत्येक पदार्थात महत्त्वाचा असणारा घटक आहे… कांद्यामुळे पदार्थाची चव वाढते. पण तुम्हाला माहिती आहे की, कांद्यावर असलेले काळे डाग आरोग्यासाठी किती घातक आहेत… फार कोणाला माहिती नाही, पण काळे डाग असलेले (Black Spots on Onion) कांदे खाल्ल्याने तुमच्या शरीरावर दुष्परिणाम होऊ शकतात? काळे डाग असलेले कांदे खाण्याचे नुकसान जाणून घ्या.

आपण बऱ्याचदा विचार न करता अन्नपदार्थांचे सेवन करतो, ज्याचा आपल्या आरोग्यावर विपरीत परिणाम होऊ शकतो. कांदा हा स्वयंपाकघरातील सर्वात जास्त वापरल्या जाणाऱ्या वस्तूंपैकी एक आहे आणि जवळजवळ प्रत्येक घरात त्याचा मोठा साठा असतो.

हेही वाचा : ताथवडे येथील पशुसंवर्धन विभागाची 15 एकर शासकीय जमीन बिनबोभाट लाटली!

लोक अनेकदा एका वेळी 5 ते 10 किलो कांदा खरेदी करतात आणि अनेक दिवस वापरतात. पण तुम्हाला माहित आहे का की प्रत्येक कांदा खाण्यास सुरक्षित नाही? जर तुम्हाला कांद्यावर काळे डाग किंवा खुणा दिसल्या तर ते कांदे तुमच्या आरोग्यासाठी हानिकारक ठरू शकतात.

कांद्यावर काळे डाग एका विशिष्ट प्रकारच्या बुरशीमुळे होतात, जे शरीरात प्रवेश करून विविध ऍलर्जी आणि संसर्गास कारणीभूत ठरू शकतात. म्हणूनच, आरोग्याच्या कोणत्याही धोक्यांपासून बचाव करण्यासाठी असे कांदे ओळखणे आणि टाळणे खूप महत्वाचे आहे.

जर तुम्हाला कांद्यावर काळे डाग दिसले तर ते बुरशीचे लक्षण आहे. डॉक्टरांच्या मते, ही बुरशी एस्परगिलस नायजर आहे, जी मातीमध्ये आढळते आणि कांद्यामध्ये पसरू शकते. जेव्हा ही बुरशी कांद्याच्या आत पोहोचते तेव्हा ती कांदा खराब करते. अशा कांद्याचे सेवन केल्याने पचनाच्या समस्या उद्भवू शकतात आणि ऍलर्जी वाढू शकते.

मधुमेहींनीही हे डाग असलेले कांदे खाणे टाळावे, कारण त्यामुळे त्यांच्या रक्तातील साखरेची पातळी वाढू शकते आणि संसर्गाचा धोका वाढू शकतो. जर कांद्याच्या आतील थरावर काळे डाग असतील तर ते खाऊ नये. जर फक्त बाहेरील थरावर हलके डाग असतील तर कांदा पूर्णपणे धुवावा आणि वापरता येईल.

महाईन्यूज-X वर फॉलो करा : महाईन्यूजला instagram वर फॉलो करा